‎(ซีรีส์จาก NETFLIX)
‎("ทุกเรื่องเกี่ยวกับการเขียนโค้ด" ‎"การตีความใหม่ของการเขียนโค้ด")
‎("วิทยาศาสตร์คอมพิวเตอร์พื้นฐาน")
‎(ประกาศนียบัตร ‎การแข่งขันป้องกันการแฮก 2020)
‎ตื่นแล้วเหรอจ๊ะ
‎ฉันทำคิมบับที่ซังฮยอนชอบไว้แล้ว รีบกินนะ
‎ข่าวต่อไปครับ
‎การฟ้องแบบกลุ่มที่ใหญ่ที่สุด ‎ในประวัติศาสตร์การพิจารณาคดีของเกาหลี
‎ใกล้จะเริ่มขึ้นแล้วครับ
‎กลุ่มผู้ใช้ของชอปปิงมอลล์ราอน
‎เรียกร้องค่าเสียหายที่ข้อมูลส่วนตัวรั่วไหล
‎เฉพาะจำนวนผู้ฟ้องร้องแบบกลุ่ม ‎ก็มากกว่า 30 ล้านคนแล้ว
‎และจำนวนเงินที่เรียกร้อง ‎ก็สูงถึงสามล้านล้านวอนครับ
‎สำนักงานกฎหมายแทซาน
‎ซึ่งแทซูมี ผู้สมัครรัฐมนตรี ‎กระทรวงยุติธรรมสังกัดอยู่
‎เป็นตัวแทนของเหล่าผู้ใช้ราอน
‎ยื่นฟ้องคดีต่อศาลแขวงกลางกรุงโซลครับ
‎ขณะเดียวกัน คุณแบอินชอล ‎ผู้ก่อตั้งและประธานแห่งราอน
‎ยังคงไม่รู้สึกตัว หลังจากที่กินยาพิษ
‎ระหว่างการพิจารณาคดีกับกสทช.
‎เรื่องจำนวนเงินเบี้ยปรับ ‎เนื่องจากการรั่วไหลของข้อมูลส่วนตัว
‎หลายคนกังวลมากขึ้นเรื่อยๆ ว่าราอน ‎บริษัทอีคอมเมิร์ซ
‎ที่ใหญ่ที่สุดในประเทศอาจจะล้มละลาย ‎เนื่องจากการเรียกร้อง
‎ค่าเสียหายก้อนใหญ่กว่าสามล้านล้านครับ
‎ทำไมแนวทางการเสนอข่าวเป็นแบบนี้ล่ะ
‎ฮันบาดาจัดการอะไรไว้หรือไง
‎ทีมประชาสัมพันธ์เรามัวทำอะไร
‎ผมจะแจ้งคำแนะนำของท่าน ‎ให้ทีมประชาสัมพันธ์ทราบครับ
‎อย่าทำให้เหมือนว่าแทซานผู้ทรงอำนาจ ‎ทำราอนผู้น่าสงสารต้องล้มละลายสิคะ
‎นั่นคือสิ่งที่ฮันบาดาต้องการในตอนนี้นี่
‎ชื่อฉันถึงได้ถูกพูดถึงบ่อยๆ ‎แล้วก็ย้ำตรงที่ประธานราอนหมดสติไป
‎- ใช่ไหมล่ะ ‎- ครับ
‎ปกติแล้วแทซานทำงานกับบริษัท
‎การที่เรายืนข้างผู้บริโภคเพื่อฟ้องร้อง
‎คือความกล้าหาญครั้งใหญ่เลยนี่
‎เราต้องโปรโมตว่า ‎เราเป็นตัวแทนของประชาชน 30 ล้านคน
‎ยอมเสี่ยงแม้จะดูเหมือนว่า ‎เรากำลังโจมตีลูกความที่มีอยู่สิ
‎แม่
‎ผมมีเรื่องจะบอก
‎- จ้ะ แม่ทำงานอยู่… ‎- ผมทำเอง
‎อะไรนะ
‎ผมทำเอง
‎การแฮกราอน
‎ดีแล้วที่ลูกบอกแม่มาตรงๆ
‎หลังจากนี้ อย่าบอกใครอีกนะ
‎แม่จะจัดการเอง
‎จะทำยังไงเหรอ
‎จะไปสถานีตำรวจกับผมไหม
‎เอาแต่พูดเรื่องสถานีตำรวจทำไมอยู่ได้
‎สมมติว่าเราไปสถานีตำรวจอย่างที่ลูกว่า
‎ลูกคิดว่าหลังจากนั้นจะเป็นยังไง
‎รู้ไหมว่าการรับโทษทางกฎหมาย
‎มันน่ากลัวและทุกข์ทรมานขนาดไหน
‎แม่ ตอนนี้ผมทั้งกลัวทั้งทุกข์ทรมานอยู่แล้ว
‎ถ้าผมรับโทษ ‎แล้วทำให้สถานการณ์ดีขึ้นแค่สักนิด
‎ผมก็จะทำ
‎ผมเป็นคนทำนี่
‎ราอนพังยับ แถมพี่อินชอล ‎กลายเป็นแบบนั้นก็เพราะผม
‎ชเวซังฮยอน
‎แกไม่นึกถึงแม่บ้างเหรอ
‎แกไม่รู้เหรอว่าเวลานี้ ‎มันสำคัญสำหรับแม่แค่ไหน
‎ใกล้จะถึงการพิจารณาแต่งตั้งอยู่แล้ว
‎เรื่องนั้น
‎มันเกี่ยวอะไรเหรอ
‎แม่กลัวจะไม่ได้เป็นรัฐมนตรีเพราะผมเหรอ
‎ใช่
‎รู้ทั้งรู้ว่าแม่ทุ่มสุดตัวแค่ไหนเพื่อเป็นรัฐมนตรี ‎แต่ก็ยังทำตัวแบบนี้เหรอ
‎แถมยังเป็นตอนนี้เนี่ยนะ
‎แม่หวังอะไรจากแกมากมายนักเหรอ
‎แม่เคยบอกให้แกเรียนเก่งๆ ไหม
‎ในฐานะลูกชายแทซูมี
‎อย่างเดียวที่ฉันหวัง ‎คือให้แกเติบโตเป็นคนที่ดีก็พอไง
‎แล้วแม่ล่ะ
‎แม่เป็นคนดีมาทั้งชีวิตเลยเหรอ
‎คิดว่าผมไม่รู้หรือไง
‎- ว่าไงนะ ‎- อูยองอู
‎แม่คิดว่าผมไม่รู้หรือไง
‎(คดี 16 ‎แม้จะแปลกและแตกต่าง)
‎มันไม่มีวิธีเข้ามาให้เร็วกว่านี้แล้ว ‎จริงๆ เหรอครับ
‎อ้อ
‎งั้นต่อจากนี้ ฉันจะนับ "หนึ่ง สอง สาม" ‎ให้เร็วขึ้นอีกหน่อย…
‎ช่างเถอะ ทบทวนตัวเองหรือยัง
‎- คะ ‎- พวกคุณสามคน
‎ได้ทบทวนตัวเองบ้างหรือยัง
‎ครับ ผมทบทวนตัวเองอย่างลึกซึ้งแล้วครับ
‎ต่อจากนี้ ผมจะไม่เพิกเฉย ‎ต่อกฎเกณฑ์และขั้นตอน
‎และเสนอความเห็นตามอำเภอใจอีกครับ
‎ม.ฮานาดีกว่าอีกแฮะ
‎ใช่แล้วครับ
‎ผมไม่ได้หัวเสียที่เด็กใหม่ ‎แสดงความเห็นสักหน่อย ถูกไหม
‎ผมไม่ใช่คนที่เคร่งจัดขนาดนั้นนะ พูดจริง
‎แต่คราวก่อนคุณบอกว่า
‎"อย่าพูดทั้งที่ไม่ได้ถาม ‎อย่าทำทั้งที่ไม่ได้…"
‎- สวัสดีครับ ท่านประธาน ‎- นั่งลงเถอะค่ะทุกคน
‎นั่งค่ะ
‎เราอย่าทำอะไรแบบนี้กันเลย
‎นั่งเถอะค่ะ
‎ต่อจากนี้ ฉันจะร่วมทำคดีราอนด้วยนะคะ
‎อีกไม่นานจะมีการพิจารณาคดีครั้งแรกใช่ไหม
‎กลยุทธ์ของเราคืออะไรคะ
‎อย่างแรก เราตั้งใจว่าจะเน้นย้ำ ‎ผลการฟ้องร้องของกสทช.ที่ผ่านมาครับ
‎เพราะมันแสดงให้เห็นได้ชัดเจนเลยว่า
‎การที่ราอนไม่ตั้งค่าไอเดิลไทม์เอาต์ ‎ไม่ใช่สาเหตุโดยตรง
‎ของการรั่วไหลข้อมูลส่วนตัวครับ
‎ดีเลยค่ะ
‎เพราะเราชนะการพิจารณาคดีคราวก่อน
‎เราก็เลยได้เปรียบในการเริ่มคดีนี้ด้วย
‎ทนายจางซึงจุนของเราพึ่งได้เสมอเลยนะคะ
‎การแย้งว่าการแฮกเริ่มขึ้นก่อนที่พ.ร.บ.ข้อมูล
‎และเครือข่ายการสื่อสารถูกแก้ไข
‎คือรายละเอียดของคดีที่จะหาเจอได้
‎ก็ต่อเมื่อตั้งใจอ่านบันทึกคดีใช่ไหมล่ะ
‎เก่งมากค่ะ
‎เราเองก็ได้เรียนรู้อะไรมากมาย ‎จากทนายจางซึงจุนเสมอเลยครับ
‎อ้อ
‎ประธานแบอินชอลเป็นยังไงบ้างคะ
‎เขายังคงไม่รู้สึกตัว
‎คณะกรรมการบริหารของราอน
‎น่าจะแต่งตั้งประธานคิมชานฮง ‎เป็นประธานอิสระในอีกไม่นาน
‎ประธานคิมชานฮง ‎จะมีอำนาจในการตัดสินใจ
‎เพียงคนเดียว 100 เปอร์เซ็นต์ ‎แม้ว่าประธานแบอินชอลไม่อยู่ครับ
‎(ประธานกรรมการ คิมชานฮง)
‎ถ้าอย่างนั้น ‎ตามมติของคณะกรรมการบริหารราอน
‎เราจะยกเลิกระบบประธานร่วม
‎และเปลี่ยนมาเป็นระบบประธานอิสระ ‎แบอินชอล คิมชานฮงแทน
‎ประธานคิมชานฮง มีอะไรจะกล่าวไหมครับ
‎ผมกับอินชอล ไม่สิ…
‎ผมกับประธานแบอินชอล ‎ร่วมกันก่อตั้งราอนขึ้น
‎ไม่ว่าเรื่องเล็กหรือเรื่องใหญ่
‎เราก็ร่วมกันตัดสินใจเสมอมาครับ
‎แต่ในเวลานี้ ราอนกำลังประสบกับวิกฤต ‎และอินชอลก็ล้มป่วย
‎ผมได้มาเป็นประธานอิสระแบบนี้
‎ต้องรับผิดชอบมากขึ้นเยอะเลยครับ
‎ครับ จริงอยู่ที่มันกดดัน
‎แต่ผมจะทำเต็มที่ทดแทนในส่วนของ ‎ประธานแบอินชอลด้วยครับ
‎กรรมการทุกท่าน
‎ราอนจะผ่านวิกฤตนี้ไปได้อย่างแน่นอนครับ
‎กระดกอยู่เรื่อยเลย
‎- คุณทนายคะ ‎- อ้าว
‎มาเยี่ยมผมเหรอ
‎คุณสองคนน่าจะยุ่งนี่
‎ขอโทษที่ไม่ได้มาให้เร็วกว่านี้นะคะ
‎อาการเป็นยังไงบ้างครับ
‎ไม่เป็นไรแล้ว
‎การผ่าตัดราบรื่นดี ‎ผมกำลังฟื้นตัวขึ้นทีละนิดครับ
‎ทนายควอนมินอู ขอโทษทีนะ ‎แต่ช่วยหยิบหวีตรงนี้ให้ผมหน่อยได้ไหม
‎อือ
‎ผมหยิบไม่ได้มาหลายชั่วโมง ‎ก็เลยอดหวีผมเลย
‎นี่อยู่คนเดียวมาตลอดเลยเหรอครับ ‎ไม่มีคนเฝ้าไข้เหรอ
‎ที่จริงวันนี้แม่ผมจะมาเฝ้าไข้แทนคนดูแล
‎แต่ผมบอกให้ท่านพักผ่อนอยู่บ้านครับ
‎วันนี้ภรรยาเก่าผมจะมาแหละ
‎เพราะงั้นถึงมาสก์หน้าอยู่เหรอคะ
‎อือ จะได้ดูน่ารัก
‎ก็น่ารักแล้วนะครับ
‎แบบว่า…
‎ดูฉ่ำวาวดีครับ
‎อ้อ
‎เหรอครับ ฉ่ำแล้วเหรอ
‎อ้อ
‎คุณสองคนก็ควรดูแลสุขภาพได้แล้วนะ
‎ถ้าโต้รุ่งแล้วไม่กินข้าวปลาเป็นว่าเล่น
‎เพราะเห็นว่ายังหนุ่มยังสาวอยู่
‎พอเข้าวัย 40 โรคจะถามหาเอาได้ครับ
‎ที่สำนักงานเราน่าจะมีทนาย ‎ที่ป่วยออดๆ แอดๆ นอกจากผมอีกเยอะเลย
‎เอาจริงๆ ทนายคิมจียง
‎ก็เป็นอัมพาตใบหน้าเพราะเครียดค่ะ
‎ฮะ
‎ทนายชินซึงแจก็ป่วยอยู่ครับ
‎เขาโหมงานหนักมาตลอด ‎ก็เลยเป็นโรคน้ำในหูไม่เท่ากัน
‎เฮ้อ
‎สวัสดีค่ะ
‎ถ้างั้นเราขอตัว…
‎ครับ กลับกันเลยไหม
‎อ้อ ได้ครับ
‎เอ๊ะ
‎จะกลับแล้วเหรอ เพิ่งมาเองนี่
‎ไว้มาใหม่คราวหลังค่ะ
‎เชิญทั้งสองคนคุยกันตามสบายนะครับ
‎หน้าตา…
‎ดูดีเลยนะ
‎จริงเหรอ
‎ฉันดูฉ่ำวาวไหม
‎ดูอันนี้ไปแล้วกัน
‎นี่อะไรเหรอ
‎ละคร "สูตินรีเวชซุนพุง"
‎"สูตินรีเวชซุนพุง" เหรอ
‎ก็ชอบไม่ใช่เหรอ
‎ฉันซื้อไว้ให้ครบทุกตอนเลย ‎แบบเอชดีด้วย
‎อ้อ ขอบคุณนะ มีอะไรให้ขำออกแล้วแฮะ
‎จีซู
‎ถ้าฉันออกจากโรงพยาบาลแล้ว
‎เราไปเกาะเชจูกันไหม
‎ที่นั่นมีร้านก๋วยเตี๋ยวเนื้อเจ้าเด็ดอยู่ ‎ชื่อร้านก๋วยเตี๋ยวแฮงบก
‎ไปด้วยกันนะ
‎ฉันจะเลี้ยงก๋วยเตี๋ยวเนื้อนั่นเอง
‎ตอนที่ยังหนุ่ม ยังแข็งแรงดี
‎พี่มัวแต่บ้างานจนทิ้งฉันไว้ข้างหลัง
‎ตอนนี้นึกครึ้มอะไรขึ้นมาล่ะ
‎ตอนที่แก่และป่วยแล้วเนี่ย
‎ขอโทษนะ
‎แต่ว่าฉัน…
‎ฉันหาเงินได้เยอะแล้วไง
‎ต้องขอบคุณที่ทรงงานหนัก ‎จนแก่แล้วก็ป่วย
‎งั้นลาออกจากงานได้ไหม
‎ฮะ
‎ถ้าพี่ออกจากโรงพยาบาล ‎แล้วกลับไปฮันบาดาอีก ก็ไม่มีอะไรเปลี่ยนหรอก
‎ทั้งปริมาณงาน ความตึงเครียดจากงาน
‎ลำพังพี่คนเดียวลดเรื่องพวกนั้นไม่ได้หรอก
‎พี่ควรจะย้ายไปทำงานในที่ที่รักษาสมดุล ‎ระหว่างงานกับชีวิตส่วนตัวได้
‎อ้อ
‎ขนาดป่วยหนักถึงขั้นนี้แล้ว
‎พี่ก็ยังไม่คิดจะลาออกด้วยซ้ำสินะ
‎พี่นี่นะ สมกับเป็นพี่จริงๆ
‎คือว่า…
‎หลังจากนี้ฉันจะลองคิดดู
‎ถ้าฉันคิดว่ามันจำเป็นจริงๆ
‎ฉันจะลาออกจากฮันบาดา
‎ฉันจะเปลี่ยนตัวเอง
‎อยู่กับฉันนะ
‎นะ
‎ไม่เจอกันนานเลยนะคะ ทนายควอนมินอู
‎ครับ
‎ที่ว่ามีเรื่องอยากจะพูด คืออะไรเหรอคะ
‎ถ้าผมเป็นทนายอูยองอู
‎ตอนนี้ผมคงอยากลาออกจากฮันบาดาครับ
‎เหรอคะ
‎ทำไมล่ะ
‎พี่เลี้ยงที่ใจดีด้วย ‎ไม่ได้อยู่ที่สำนักงานเพราะป่วย
‎ทนายรุ่นพี่คนใหม่ที่เธอทำงานด้วย ‎ก็ไม่ชอบเธอ
‎แถมเพิ่งเลิกกับแฟนในที่ทำงานด้วยครับ
‎"แฟนในที่ทำงาน" เหรอ
‎ทนายอูยองอูมีแฟนด้วยเหรอคะ
‎ครับ
‎แบบนี้นี่เอง
‎ยังไงก็เถอะ
‎ถ้าอยากทำให้ทนายอูยองอูออกจากฮันบาดา ‎ตอนนี้น่าจะเหมาะที่สุดครับ
‎ผมมาเพื่อบอกเรื่องนั้นครับ
‎สุดท้ายแล้วก็ลงมือเองไม่สำเร็จสินะ
‎- อะไรนะครับ ‎- ทนายควอนมินอู
‎คุณเคยรับปากว่าจะทำให้ทนายอู ‎ออกจากฮันบาดานี่คะ
‎ไม่สนว่าเธอจะลาออกเอง หรือถูกไล่ออก
‎ฉันว่าเราเคยสัญญากันแบบนั้นนะ
‎ถูกครับ
‎แล้วก็ถูกด้วยที่ว่าผมทำเองไม่สำเร็จ
‎นี่ถอดใจเหรอคะ
‎ครับ
‎ผมว่าจะหยุดแล้วครับ
‎ทำไมล่ะ
‎ตั้งแต่นี้ไป…
‎ผมว่า…
‎ผมจะลองใช้ชีวิตเหมือนคนโง่ดูครับ
‎เอ่อ…
‎ผมเข้าใจเจตนาของคุณทนายนะ
‎แต่ว่าผมชอบคุณทนาย
‎เพราะว่าผมชอบ…
‎เป็นเพราะผมชอบ…
‎เป็นเพราะผมชอบคุณทนาย…
‎โทษทีนะครับ
‎คุณทนายอูยองอู
‎คุณเป็นใครครับ
‎แล้วคุณเป็นใครครับ
‎ถามว่าเป็นใครไงวะ
‎ทนายอูยองอูใช่ไหมครับ
‎ผมมารอเพราะมีเรื่องจะบอกครับ
‎(สำนักงานกฎหมายแทซาน)
‎สำนักงานกฎหมายแทซานเหรอ
‎ถ้ามีเรื่องจะแจ้ง ก็ติดต่อผ่านสำนักงานสิ
‎บุกมาหาคุณทนาย ‎กลางดึกถึงหน้าบ้านทำไมครับ
‎- เป็นเจ้าหน้าที่ของแทซานแน่เหรอครับ ‎- คุณเป็นใครถึงมาจุ้นไม่เลิก
‎เป็นผู้ปกครองของเธอหรือไงครับ
‎ผม…
‎เอ่อ…
‎มีอะไรจะแจ้งก็ว่ามาค่ะ
‎ฉันจะฟังกับคุณอีจุนโฮ
‎ทนายอูยองอู อยากไปทำงานที่สาขาบอสตัน
‎ในอเมริกาของแทซานไหมครับ
‎แน่นอนว่าแทซานจะจ่ายค่าบ้าน ‎ที่คุณจะไปอยู่กับคุณพ่อ
‎รวมถึงค่าเล่าเรียนที่จำเป็น ‎และค่าครองชีพทั้งหมดด้วยครับ
‎แล้วก็จะจ่ายเงินเดือนเพิ่มเป็นสองเท่า ‎ที่ฮันบาดาจ่ายให้ตอนนี้ครับ
‎พิเศษสำหรับทนายอูยองอูโดยเฉพาะ
‎เราจะแนะนำนักบำบัดเฉพาะทางให้
‎และแทซานก็จะจ่ายค่าจ้าง ‎ให้นักบำบัดเองด้วยครับ
‎นักบำบัดเฉพาะทางเหรอคะ
‎ผมหมายถึงนักบำบัดที่เชี่ยวชาญ ‎ด้านออทิสติกสเปกตรัม
‎โดยเฉพาะครับ
‎อ้อ
‎ทนายอูยองอู
‎ว่ากันว่าที่บอสตัน ‎มีชุมชนสำหรับผู้ที่เป็นออทิสติก
‎หลากหลายมากนะครับ
‎อยู่ที่นั่นคงจะไม่เหงาเลย
‎แต่ทำไมทำแบบนี้ล่ะครับ
‎ผมไม่เคยเห็นใครมาทาบทามไปทำงาน ‎ด้วยการแอบดักรอหน้าบ้านแบบนี้เลย
‎ทนายแทซูมี…
‎เสนอมาเหรอคะ
‎ครับ ใช่แล้วครับ
‎ไม่ใช่ฝ่ายบุคคลของแทซาน ‎แต่เป็นทนายแทซูมีงั้นเหรอครับ
‎นามบัตรผมอยู่ในซองนั่นนะครับ
‎ลองคิดดูก่อน แล้วติดต่อมาได้ทุกเมื่อนะครับ
‎คุณอีจุนโฮเองก็
‎มีเรื่องอยากคุยกับฉันเหรอคะ
‎อะไรนะครับ
‎อ้อ
‎ครับ ผม…
‎ไว้ค่อยบอกคราวหลังแล้วกันครับ
‎คุณคงมีหลายเรื่องให้คิด
‎เข้าบ้านไปพักผ่อนเถอะครับ
‎ค่ะ
‎กลับมาแล้วค่ะ
‎อ้อ มาแล้วเหรอ
‎ยองอู
‎นั่งตรงนี้แป๊บหนึ่งได้ไหม
‎มาคุยกับพ่อหน่อย
‎คืองี้นะ
‎ไม่กี่วันก่อน
‎ซอนยองมาหาพ่อ
‎"ซอนยอง" เหรอ
‎ฮันซอนยอง ประธานของลูกน่ะ
‎อ้อ
‎หือ
‎ไงก็เถอะ ประธานฮันซอนยอง…
‎คงตั้งใจจะเปิดเผยทุกอย่างกับสื่อ
‎ก่อนการพิจารณาแต่งตั้งแทซูมี
‎ว่าลูกนอกสมรสของแทซูมี
‎คือยองอู
‎เมื่อเป็นแบบนั้น
‎ความสนใจของคนทั้งโลก ‎คงไม่ได้พุ่งไปที่แทซูมีคนเดียว
‎แต่คงพุ่งไปที่ลูกด้วย
‎นักข่าวคงจะบุกมาหาแล้วก็กวนใจลูกทุกวัน
‎ฮันซอนยองก็เลยเสนอว่า
‎ให้เราไปซ่อนตัวอยู่ในรีสอร์ตแถบชนบท ‎จนกว่าเรื่องจะเงียบลง
‎คิดซะว่าลาพักร้อนแบบได้ค่าจ้าง
‎(สำนักงานกฎหมายแทซาน ‎สาขาบอสตัน)
‎ลูกได้มาจากแทซูมีเหรอ
‎เมื่อไหร่
‎หนูได้มาจากเจ้าหน้าที่ของแทซาน ‎เมื่อกี้นี้เองค่ะ
‎ข้อเสนอของแทซูมีที่ให้เราไปอยู่อเมริกา ‎ยังมีผลอยู่สินะ
‎พ่อรู้เรื่องนี้อยู่แล้วเหรอคะ
‎พ่อไม่เต็มใจ ‎ที่จะทำอย่างที่แทซูมีต้องการหรอกนะ
‎แต่ว่าตอนนี้
‎การทำแบบนั้นอาจจะดีกว่าด้วยซ้ำไป
‎แทนที่จะห้อยชื่อว่าเป็นลูกสาวแทซูมี
‎ทนทำงานอยู่ที่นี่แล้วฟังเสียงซุบซิบนินทา ‎ในแวดวงนักกฎหมาย
‎สู้ไปอยู่อเมริกาซะยังดีกว่า
‎ยองอูล่ะคิดว่ายังไง
‎ไม่รู้สิคะ
‎จนถึงตอนนี้ ชีวิตหนู
‎ไม่เคยข้องเกี่ยวอะไร ‎กับทนายแทซูมีสักหน่อย
‎ทำไมจู่ๆ หนูต้องหลบๆ ซ่อนๆ
‎ต้องไปอยู่อเมริกาด้วย
‎หนูไม่เห็นเข้าใจเลยค่ะ
‎ก็จริง
‎พ่อขอโทษนะ ยองอู
‎พ่อ…
‎ขอโทษยองอู
‎สำหรับทุกอย่างเลย
‎ศาลที่เคารพครับ
‎แม้ว่าจำเลยจะเป็นบริษัทอีคอมเมิร์ซยักษ์ใหญ่ ‎ที่ควรจะดูแลข้อมูลส่วนตัว
‎ของผู้ใช้มากกว่า 40 ล้านราย
‎แต่กลับไม่ติดตั้งระบบ ‎รักษาความปลอดภัยที่เหมาะสมครับ
‎นอกจากจะถูกเรียกเก็บ ‎ค่าปรับ 30 ล้านวอนจากกสทช.
‎ที่ไม่ได้ตั้งค่าจำกัดเวลาสูงสุด ‎ในการเชื่อมต่อระบบ…
‎ศาลที่เคารพ…
‎การรับมือของพวกเขาหลังจากที่ ‎ข้อมูลส่วนตัวรั่วไหลก็แย่มากด้วยครับ
‎ตามพ.ร.บ.คุ้มครองข้อมูลส่วนบุคคล ‎มาตรา 34
‎เมื่อผู้ควบคุมข้อมูลส่วนบุคคล
‎รู้ว่าข้อมูลส่วนบุคคลรั่วไหล
‎จะต้องแจ้งแก่เจ้าของข้อมูลในทันทีครับ
‎แต่ว่าจำเลยนั้น ถึงแม้จะรู้ว่า ‎ถูกแฮกในวันที่ 19 มกราคม 2022
‎กลับเพิ่งแจ้งตำรวจหนึ่งสัปดาห์ให้หลัง ‎ซึ่งก็คือวันที่ 26 มกราคมครับ
‎และประกาศเรื่องการถูกแฮกแก่ผู้ใช้
‎ผ่านเว็บไซต์ของราอน
‎หลังเกิดเหตุหนึ่งเดือน ‎ในวันที่ 20 กุมภาพันธ์ครับ
‎การรับมืออย่างลวกๆ ของจำเลยเช่นนี้
‎คือสิ่งที่ขัดขวางการแก้ปัญหาอย่างทันควัน ‎และการควบคุมสถานการณ์ครับ
‎ถูกต้อง
‎- เป็นบ้าอะไรก็ไม่รู้ ‎- ให้ตายเถอะ
‎- ควรจะแจ้งให้เร็วกว่านี้สิ ‎- ทำแบบนั้นได้ยังไง
‎แบบนี้ต้องจ่ายให้เรานะ
‎จะชดใช้ให้เรายังไงไม่ทราบ
‎ทุกท่านนั่งอยู่บนเก้าอี้ผู้ฟังในศาลก็จริง
‎แต่ก็เป็นโจทก์ร่วมด้วยไม่ใช่เหรอคะ
‎ในฐานะคู่ความ กรุณาอยู่ในความสงบ ‎เพื่อให้การพิจารณาคดีเป็นไปอย่างราบรื่นด้วยค่ะ
‎เชิญค่ะ
‎มีคนอ้างว่าเป็นน้องของทนายอูยองอู ‎บอกว่าอยากขอพบค่ะ
‎น้องเหรอคะ
‎ค่ะ
‎เขาบอกว่าถ้าบอกว่าเป็นน้อง ‎คุณทนายก็จะรู้ค่ะ
‎และเขาก็บอกชื่อไม่ได้ด้วยค่ะ
‎ให้ฉันบอกว่าไม่สะดวกพบไหมคะ
‎ไม่ค่ะ
‎ฉันจะพบเขาค่ะ
‎รับทราบค่ะ
‎คุณเป็นใครคะ
‎ชเวซังฮยอน
‎ลูกชายแทซูมี
‎มาหาฉันทำไมเหรอคะ
‎ผมอยากมอบตัว
‎แต่ไม่รู้ว่าทำยังไงครับ
‎ผมแฮกราอนเองแหละครับ
‎เพราะพี่ชานฮงขอร้อง
‎คะ
‎ผมกับพี่ชานฮงเจอกันที่งานแข่งขัน ‎ป้องกันการแฮกครับ
‎พี่ชานฮงเป็นผู้ตัดสินในปีที่ผมได้ที่หนึ่ง
‎ตอนนั้นเราสนิทกันมาก ‎จนไปเจอกันบ่อยๆ ถึงจะจบการแข่งแล้ว
‎และเขาก็พาผมไปเดินชมราอนด้วยครับ
‎จากนั้นผมก็ได้เจอพี่อินชอลด้วย
‎แต่อยู่มาวันหนึ่ง พี่ชานฮงก็ถามผมครับ
‎ว่าผมสามารถแฮกราอน ‎แล้วขโมยข้อมูลส่วนตัวของผู้ใช้ได้หรือเปล่า
‎หมายความว่า ‎คุณคิมชานฮงขอให้น้องชเวซังฮยอน
‎แฮกราอนงั้นเหรอคะ
‎ทั้งที่ตัวเองเป็นประธานน่ะเหรอ
‎ทำไมล่ะคะ
‎ฉันอยากดึงสติแบอินชอลน่ะ
‎พี่อินชอลน่ะนะ ทำไมเหรอ
‎หมอนั่นลืมความตั้งใจแรกไปแล้ว
‎ราอนคือบริษัทที่สร้างขึ้น ‎จากนักพัฒนาแค่สองคน
‎จิตวิญญาณของนักพัฒนา ‎คือรากฐานของธุรกิจนี้
‎ตอนนี้อินชอลลืมเรื่องพวกนั้นไปหมด ‎กลายเป็นนักธุรกิจเต็มตัวแล้ว
‎มันสนแต่จะหาเงินจากการขายของ
‎ไม่คิดจะลงทุนกับการพัฒนาซอฟต์แวร์ ‎หรือการรักษาความปลอดภัยเลย
‎เรามาใช้โอกาสนี้
‎เตือนเขาให้ตระหนักถึง ‎จิตวิญญาณนักพัฒนากันเถอะ
‎ยังไง
‎ซังฮยอนแฮกราอนแล้วขโมย ‎ข้อมูลส่วนตัวของผู้ใช้มาให้หมดดีไหม
‎แล้วฉันก็จะลองเกลี้ยกล่อมอินชอล
‎ว่า "เห็นไหมล่ะ ที่เราโดนแบบนี้ ‎ก็เพราะไม่ลงทุนเรื่องความปลอดภัยไง"
‎มันไม่เสี่ยงไปหน่อยเหรอ
‎ถ้าเรื่องแดงขึ้นมาว่าถูกแฮก ‎ตำรวจก็น่าจะสืบสวนด้วยนะ
‎พี่หาข้อมูลมาเยอะแล้ว
‎ข้อมูลส่วนตัวรั่วไหลน่ะไม่เป็นไรหรอก
‎จ่ายค่าปรับร้อยล้าน
‎แล้วโพสต์จดหมายขอโทษบนเว็บไซต์ก็จบ
‎บริษัทอื่นก็ทำแบบนั้นกันทั้งนั้น
‎เอาน่า ไม่ใช่เรื่องใหญ่อะไรหรอก
‎ผมก็เลย…
‎ทำลงไปครับ
‎ผมทิ้งเบาะแสเล็กน้อย ‎ให้ดูเหมือนถูกแฮกจากเกาหลีเหนือ
‎แล้วก็ขโมยข้อมูลส่วนตัวของผู้ใช้ราอนครับ
‎น้องทำยังไงกับข้อมูลส่วนตัวที่ขโมยไปคะ
‎ผมให้พี่ชานฮงไปเพราะเขาขอครับ
‎แบบเข้ารหัสทั้งหมด
‎แต่พี่เขาตอแยให้ผมปลดรหัสไม่เลิกครับ
‎ทำไมคะ
‎ไม่รู้สิครับ
‎เขาเอาแต่พูดอะไรเพี้ยนๆ ‎อย่างเช่นอยากเช็กว่า
‎ใช่ผู้ใช้ของราอนจริงไหม ‎ผมก็เลยไม่ปลดให้ครับ
‎พี่เขาจะได้เอาไปขายที่ไหนไม่ได้
‎อ้อ
‎ทั้งที่น้องแฮกตามแผนแล้ว
‎ทำไมจู่ๆ ถึงอยากจะมอบตัวล่ะคะ
‎พี่อินชอล…
‎พยายามฆ่าตัวตายนี่ครับ
‎ผมไม่นึกว่าพี่เขาจะทุกข์ใจขนาดนั้นครับ
‎ผมทำลงไปก็เพราะพี่ชานฮงบอกว่า ‎แค่จ่ายค่าปรับก็จบ
‎ผมไม่ได้ตั้งใจจะทำให้พี่อินชอลเป็นแบบนั้น
‎และไม่ได้จะทำลายราอนนะครับ
‎ถ้าอยากมอบตัว ‎ก็ควรไปสถานีตำรวจไม่ใช่เหรอคะ
‎ทำไมถึงมาหาฉันล่ะ
‎ผมบอกแม่แล้ว
‎แต่แม่โกรธครับ บอกให้ผมอยู่เฉยๆ
‎ผมไปสถานีตำรวจมาแล้วด้วย ‎แต่ตำรวจโทรหาแม่
‎แล้วก็ไม่ฟังผมด้วยซ้ำครับ
‎แม่มีอิทธิพลครับ
‎ใครๆ ก็เอาแต่ทำตามที่แม่สั่ง
‎ผมก็เลยมาที่นี่ครับ
‎เพราะผมคิดว่า…
‎พี่คงจะไม่ทำตามที่แม่สั่ง
‎"พี่" เหรอ
‎ถึงเราจะต่างพ่อ ‎แต่ก็มีแม่คนเดียวกันนี่ครับ
‎พี่ก็เลยเป็นพี่ผมไง
‎รู้ได้ยังไง
‎ว่าฉันเป็นพี่เหรอคะ
‎ผมเคยได้ยิน…
‎ข่าวลือที่ว่าแม่เคยมีลูก ‎ก่อนจะแต่งงานกับพ่อผมครับ
‎ผมนึกว่าเป็นแค่ข่าวโคมลอยซะอีก
‎แต่มีอยู่พักหนึ่งที่แม่แปลกไปครับ
‎เวลาแม่ดูอะไรอยู่คนเดียวในห้อง ‎ก็จะตกใจถ้าผมเข้าไป
‎ผมก็เลยแฮกมือถือกับคอมพิวเตอร์แม่
‎ปรากฏว่าแม่เสิร์ชอะไรที่ ‎เกี่ยวกับพี่เพียบเลยครับ
‎แล้วผมก็เห็นข้อความที่แม่ ‎คุยกับยายเรื่องพี่ด้วย
‎ผมก็เลยรู้ครับ
‎อยากให้ฉันช่วยน้องชเวซังฮยอนยังไงคะ
‎ผมอัดวิดีโอสารภาพ
‎ว่าเป็นคนแฮกไว้แล้วครับ
‎พี่เอาอันนี้ไปใช้เป็นหลักฐาน ‎ตอนว่าความดีไหมครับ
‎แบบนั้นตำรวจก็จะเริ่มสืบสวนใช่ไหมครับ
‎แม่ก็จะหยุดไว้ไม่ได้อีก
‎คุณคิมชานฮงเป็นลูกความของฉันค่ะ
‎เพราะงั้นฉันจึง…
‎เปิดเผยความจริงที่ว่าคุณคิมชานฮงกุเรื่อง ‎ด้วยการให้น้องชเวซังฮยอนแฮก
‎บริษัทตัวเองไม่ได้ค่ะ
‎เพราะมันขัดแย้งกับผลประโยชน์ ‎ของลูกความฉันค่ะ
‎คิดว่าแม่…
‎เป็นคนยังไงเหรอครับ
‎- คะ ‎- คนอื่น…
‎ต่างก็คิดว่าคนที่คาบช้อนทองมาเกิด ‎จะไม่ถูกลงโทษ
‎ไม่ว่าเรื่องยาเสพติด เมาแล้วขับ ‎หรือทำร้ายร่างกาย
‎ต่อให้ทำอะไรก็รอดหมด
‎แต่แม่เราแตกต่างครับ
‎ถ้าผมทำผิด แม่จะดุผม
‎แต่พอมันเกิดเรื่องใหญ่แบบนี้ขึ้นจริงๆ
‎แม่เองก็…
‎ไม่ต่างกันเลย
‎แม่ทำตัวเหมือนพวกคนรวยนิสัยเสีย
‎ในข่าวเลยครับ
‎ทนายจองมยองซอก ‎จะกลับมาที่ฮันบาดาเมื่อไหร่คะ
‎ไม่แน่ใจเลยแฮะ
‎อาจจะไม่กลับไปแล้วก็ได้
‎อะไรนะคะ
‎อาจจะไม่กลับไปงั้นเหรอคะ
‎ผมกำลังคิดอะไรหลายๆ อย่างอยู่ครับ
‎ว่าแต่ถามทำไม
‎อ้อ
‎ฉันต้องมาโรงพยาบาลทุกครั้ง ‎เวลาที่มีเรื่องจะถาม มันยุ่งยากค่ะ
‎โทรมาก็ได้นี่ครับ
‎- อ้อ ‎- ให้ตาย ทนายอูนี่นะ
‎สรุปว่าเป็นห่วงผม ‎หรือแค่เห็นแก่ตัวกันแน่ ผมล่ะสับสน
‎อยากถามเรื่องอะไรล่ะครับ
‎ยังไงคุณก็คงจะ
‎"ฉันลงรายละเอียดไม่ได้ ‎เพราะทนายต้องรักษาความลับลูกความค่ะ"
‎แบบนี้ใช่ไหมล่ะ
‎อือ
‎อันนั้นก็ใช่ค่ะ
‎ถ้างั้น…
‎เล่าแบบกำกวมมาครับ
‎ฉันรู้อาชญากรรมที่ลูกความก่อมาค่ะ
‎อีกคนที่ร่วมก่ออาชญากรรมด้วย ‎อยากมอบตัว
‎แต่ถ้าฉันช่วยให้เขามอบตัว
‎ก็จะขัดต่อผลประโยชน์ลูกความค่ะ
‎อ้อ
‎จะเปิดเผยความจริง ‎เพื่อทวงความยุติธรรมในสังคม
‎หรือจะภักดีต่อผลประโยชน์ของลูกความ
‎นั่นสิครับ
‎เป็นเรื่องกลืนไม่เข้าคายไม่ออก ‎ที่ทนายเลี่ยงไม่ได้
‎แล้วก็เป็นสิ่งที่ทนายอู ‎ลำบากใจมาตลอดด้วย
‎ไม่ว่าตอนคดีอีฮวาเอทีเอ็ม ‎หรือตอนคดีมีร์ประกันชีวิต จำได้ใช่ไหมครับ
‎ค่ะ
‎สำหรับทนายจองมยองซอก ‎ที่ทำงานกับฮันบาดามาเกิน 14 ปี
‎ผลประโยชน์ของลูกความ ‎มาก่อนความยุติธรรมในสังคมเสมอครับ
‎ต่อให้ใครชี้นิ้วด่าผม ‎ว่าเป็นจอมพลิกแพลงกฎหมาย
‎ผมก็เถียงอะไรไม่ได้นักหรอก
‎เพราะมันคือความจริง
‎แต่ทนายอูยองอู ‎ไม่ใช่ทนายจองมยองซอกนี่นา
‎ถูกไหม คุณต่างจากผมสิ้นเชิงเลย
‎ผมจะแนะนำอะไรได้ล่ะครับ
‎ผมแค่
‎อยากรู้ว่าทนายอูยองอูจะตัดสินใจยังไงครับ
‎เพราะว่าทนายอูยองอู…
‎ไม่ใช่แค่ทนายทั่วไป
‎ผมชื่อชเวซังฮยอนครับ
‎ผมเรียนอยู่ชั้นม.สี่
‎ผมได้แฮกราอน ‎ตั้งแต่คืนวันที่ 18 มกราคม 2022
‎จนถึงเช้ามืดของวันที่ 19
‎และได้ล้วงข้อมูลส่วนบุคคล ‎จำนวน 40,954,173 รายการ
‎เพราะคิมชานฮง ประธานของราอน ‎ขอร้องให้ผมทำแบบนั้นครับ
‎ผมผิดไปแล้วครับ
‎ผมขอมอบตัว
‎ลูกชายของแทซูมีมาหาทนายอู
‎แล้วขอให้ใช้วิดีโอนี้เป็นหลักฐานงั้นเหรอ
‎ทำไมต้องทนายอูด้วยล่ะ
‎รู้จักกันเหรอครับ
‎เรา…
‎ไม่ได้รู้จักกันค่ะ
‎ท่านประธาน ท่านเองก็คงรู้สึกได้ ‎แต่วิดีโอนั่นไม่เป็นประโยชน์ต่อเรานะครับ
‎เราไม่รู้ด้วยซ้ำว่านั่นคือเรื่องจริงหรือเปล่า ‎และถ้ามันจริงขึ้นมา
‎งานเข้าเราแน่ครับ
‎เพราะประธานคิมชานฮง ‎จะถูกดำเนินคดีอาญา
‎สำนักงานกฎหมายที่ส่งลูกความเข้าคุก
‎เราจะเป็นแบบนั้นไม่ได้สิครับ
‎ถูกครับ แม้แต่ตอนนี้แทซานก็อ้างว่า
‎ราอนมีส่วนรับผิดชอบโดยตรง ‎ต่อการที่ข้อมูลส่วนตัวรั่วไหล
‎ถ้าเปิดเผยว่าประธานของราอน ‎อยู่เบื้องหลังการแฮกนี้
‎พวกเขาอาจจะเรียกร้อง ‎ค่าเสียหายเพิ่มก็ได้ครับ
‎แต่ทนายมีหน้าที่ที่จะไม่ปกปิด ‎ความจริงของคดีไม่ใช่เหรอคะ
‎ถ้าเป็นประโยชน์ต่อสาธารณะมากพอ
‎ไม่จำเป็นต้องรักษา ‎ความลับของลูกความก็ได้ค่ะ
‎แบบนั้นมันใสซื่อไปหน่อยไหมครับ
‎ที่นี่ไม่ใช่คณะนิติสักหน่อย
‎ที่นี่คือคณะนิติหรือไม่ ‎ฉันก็ไม่สบายใจอยู่ดีค่ะ
‎ถ้าในวิดีโอนั่นคือเรื่องจริง
‎เท่ากับว่าคนที่ปั้นเรื่องแฮกบริษัทตัวเอง
‎กำลังดำรงตำแหน่งประธานราอน ‎อย่างหน้าไม่อายนะคะ
‎การปกปิดความจริงทั้งที่รู้ตัวแฮกเกอร์ ‎เพื่อเห็นแก่ประโยชน์ของหมอนั่น
‎ฉันไม่เอาด้วยหรอกนะคะ
‎เพราะแทซานยื่นฟ้องราอนแบบกลุ่ม
‎บริษัทที่ผิดหวังกับแทซาน ‎เลยมาอยู่กับฮันบาดาแทนค่ะ
‎ในเวลาแบบนี้ เรายิ่งต้อง ‎สร้างความประทับใจต่อบริษัททั้งหลาย
‎เราจะออกหน้า ‎ให้ประธานของราอนรับโทษไม่ได้
‎อันนั้นก็ใช่อยู่หรอก
‎แต่ว่าฉัน…
‎ชอบวิดีโอนี้จัง
‎วิดีโอนี้มีอำนาจนะ
‎มันสกัดคนที่ไม่เหมาะสม ‎ที่จะเป็นรัฐมนตรีกระทรวงยุติธรรมได้ด้วยไง
‎ลูกชายแฮกข้อมูลส่วนตัว ‎ของประชาชนกว่า 40 ล้านคน
‎แล้วแม่เขาจะเป็นรัฐมนตรี ‎กระทรวงยุติธรรมได้ไงล่ะคะ
‎จริงไหม
‎สมกับเป็นท่านประธานเลยครับ
‎มองการณ์ไกลนำไปสองสามก้าวเสมอ
‎ถ้าเกิดว่าวิดีโอนั้นแพร่งพรายไป
‎เรื่องที่ว่าแทซานเป็นตัวแทน ‎ให้กับผู้ใช้ของราอน
‎ก็อาจจะดูปลอมสุดๆ สำหรับประชาชนนะครับ
‎ปัญหาก็คือ
‎เราจะจับปลาสองตัวนี้ด้วยลำดับแบบไหนค่ะ
‎ถ้าจะรักษาผลประโยชน์ลูกความ ‎ไปพร้อมๆ กับเปิดเผยความจริงของคดี…
‎ถ้านั่นไม่ใช่ปลาสองตัวล่ะคะ
‎หือ
‎ถ้าการรักษาประโยชน์ของลูกความ ‎กับการเปิดเผยความจริงของคดี
‎ไม่ใช่ปลาสองตัว แต่เป็นปลาตัวเดียวล่ะคะ
‎หมายความว่าไง
‎คิมชานฮงที่เป็นมนุษย์คนหนึ่ง
‎กับราอน บริษัทที่มีมนุษย์คิมชานฮง ‎เป็นประธานอยู่
‎สองอย่างนี้คือคนละอย่างกันค่ะ
‎เราเป็นตัวแทนนิติบุคคลที่ชื่อว่าราอน
‎ไม่ใช่ปัจเจกบุคคลคิมชานฮงสักหน่อยค่ะ
‎ถ้าจะพูดให้ถูก
‎ผลประโยชน์ของราอน ‎ไม่ได้ขัดแย้งกับความจริงของคดีค่ะ
‎เหรอครับ ทำไมสองอย่างนั้นถึง…
‎น้องชเวซังฮยอนส่งข้อมูลส่วนตัว ‎ที่ขโมยผ่านการแฮกให้คุณคิมชานฮง
‎แต่ให้ไปแบบเข้ารหัสทั้งหมด
‎ไม่มีใครเข้าถึงหรือใช้ ‎ข้อมูลส่วนตัวเหล่านั้นได้ค่ะ
‎ความเสียหายที่เกิดจากข้อมูลรั่วไหล ‎ยังไม่ได้เกิดขึ้นจริงค่ะ
‎ค่ะ คุณนักข่าว
‎บทความที่ฉันพูดถึงคราวก่อนน่ะค่ะ
‎บทความเรื่องลูกนอกสมรส ‎ของแทซูมีน่ะเหรอครับ
‎ค่ะ อันนั้น
‎เก็บไว้ก่อนได้ไหมคะ
‎อ้าว ทำไมครับ
‎เพราะฉันคิดว่าฉันให้อย่างอื่น ‎ที่เด็ดกว่าได้ค่ะ
‎สักครู่นะคะ
‎ทนายอูยองอู
‎อย่าไปพักร้อนนะคะ
‎คะ
‎ได้ยินจากคุณพ่อแล้วใช่ไหมคะ ‎เรื่องลาพักร้อน
‎แต่อย่าไปเลยค่ะ
‎เพราะมีอย่างอื่นที่ดีกว่าที่ทนายอูทำได้
‎ค่ะ คุณนักข่าว
‎ทนายจำเลยได้ยื่นวิดีโอ ‎เป็นหลักฐานใช่ไหมคะ
‎และขอให้ไต่สวนอย่างไม่เปิดเผยด้วย
‎ครับ ศาลที่เคารพ
‎พยานในวิดีโอ ‎คือผู้เยาว์ที่อายุไม่ถึง 19 ปีบริบูรณ์ครับ
‎เนื่องจากพยานได้สารภาพความจริง ‎ที่เกี่ยวข้องกับคดีนี้
‎เพื่อการคุ้มครองตัวตนของพยาน
‎เราขอให้ทุกท่านลุกจากที่นั่งผู้ฟัง ‎ขณะเปิดวิดีโอนี้ด้วยครับ
‎อะไร…
‎อะไรเหรอครับ ใครสารภาพผิดเหรอครับ
‎เอ่อ…
‎เดี๋ยวก็จะได้รู้แล้วค่ะ
‎ได้ค่ะ
‎รบกวนผู้ฟังที่ไม่เกี่ยวข้องกับคดีนี้ ‎ออกจากห้องพิจารณาคดีสักครู่ค่ะ
‎และในบรรดาโจทก์ร่วม
‎ให้เหลือแค่ตัวแทนคู่กรณีเท่านั้นค่ะ
‎คือ…
‎ผมชื่อชเวซังฮยอนครับ ‎ผมเรียนอยู่ชั้นม.สี่
‎ผมได้แฮกราอน ‎ตั้งแต่คืนวันที่ 18 มกราคม 2022
‎จนถึงเช้ามืดของวันที่ 19
‎และได้ล้วงข้อมูลส่วนบุคคล ‎จำนวน 40,954,173 รายการ
‎เพราะคิมชานฮง ประธานของราอน ‎ขอร้องให้ผมทำแบบนั้นครับ
‎ผมผิดไปแล้วครับ
‎ผมขอมอบตัว
‎นี่ทำบ้าอะไรกันอยู่ครับ
‎ยื่นอะไรแบบนี้ ‎โดยไม่ปรึกษาผมสักคำได้ยังไง
‎พวกคุณคือทนายของผมนะ
‎เราไม่ใช่ทนายของคุณคิมชานฮง
‎เราคือทนายของราอนค่ะ
‎ผมก็คือราอนไง
‎ผมคือประธานไงโว้ย
‎ไม่ใช่อีกต่อไปแล้วครับ
‎เมื่อครู่นี้คณะกรรมการบริหารราอน ‎ได้ปลดคุณคิมชานฮงแล้วครับ
‎ฮะ ว่าไงนะ
‎(ราอน)
‎เอาล่ะ
‎ปิดเรื่องนี้ไว้อาจจะดีกว่าก็ได้ครับ
‎ถ้าเรื่องที่ประธานคิมชานฮงบงการ ‎ให้แฮกเกอร์ผู้เยาว์แฮกราอนแพร่งพรายไป
‎ภาพลักษณ์บริษัทจะเป็นยังไงล่ะครับ
‎ถ้าจบแค่ภาพลักษณ์ป่นปี้ก็ดีสิ
‎เรื่องนี้น่ะ ถ้าผู้ถือหุ้นรู้เข้า ‎พวกเขาอาจจะเรียกค่าเสียหายก็ได้นะครับ
‎แล้วจะปล่อยหมอนั่นไว้แบบนั้นเหรอคะ
‎แม้แต่ในการฟ้องร้องเรื่องแฮก
‎คิมชานฮงก็นั่งอยู่ในศาล ‎ในฐานะประธานนะคะ
‎เรื่องนี้มันเข้าท่าเหรอคะ ‎ต้องปลดเขาออกเดี๋ยวนี้เลยค่ะ
‎- ต้องปลดนะคะ ‎- ใช่ ต้องแบบนั้น
‎เดี๋ยวก่อนครับ
‎ท่านประธานแบอินชอลคิดยังไงครับ
‎- ปิดเอาไว้ดีไหม หรือว่า… ‎- ปิดไว้ไม่ได้สิครับ
‎ถ้าเราอยากเปิดเผยว่า ‎ชานฮงทำแบบนั้นจริงหรือไม่
‎เราปิดไว้ไม่ได้เด็ดขาดครับ
‎ถ้าเกิดว่า…
‎นั่นคือเรื่องจริง
‎มันจะไม่จบแค่ปลดจากตำแหน่ง
‎ผม…
‎ไม่สิ
‎ราอนจะดำเนินคดีตามกฎหมายทุกทาง ‎เท่าที่จะทำได้
‎และจะโค่น
‎คิมชานฮง
‎ให้ได้ครับ
‎(การประชุมคณะกรรมการบริหารฉุกเฉิน ‎ปลดประธานคิมชานฮง)
‎(หนังสือแสดงมติ)
‎ศาลที่เคารพครับ เมื่อมีการรายงานอาชญากรรม ‎ที่คุณคิมชานฮงกระทำต่อราอนซึ่งเป็นจำเลย
‎จำเลยก็ปลดคุณคิมชานฮง ‎ออกจากตำแหน่งประธานกรรมการ
‎และแต่งตั้งแบอินชอลเป็นประธานผู้เดียว ‎ผ่านมติคณะกรรมการบริหารครับ
‎ดังนั้น จำเลย
‎จึงจะยื่นขอแก้ไขตัวแทนครับ
‎ศาลที่เคารพครับ
‎ไม่ยุติธรรมเลย
‎ผมไม่รู้นะว่าเขาได้วิดีโอนั่นมาจากไหน ‎แต่มันไม่ใช่ความจริงครับ
‎หลักฐานที่ว่าผมบงการให้เด็กนั่นแฮก ‎อยู่ไหนล่ะครับ
‎อีกอย่าง พวกเขาบอกว่า ‎คณะกรรมการปลดผมออก
‎แต่ผมไม่เคยได้รับแจ้ง ‎เรื่องการประชุมผู้บริหารเลยนะครับ
‎ในกรณีที่ประธานกรรมการ
‎เห็นว่าเป็นเรื่องเร่งด่วนตามกฎของบริษัท
‎จำเลยสามารถแจ้งกรรมการบริหาร ‎ผ่านทางอีเมลก่อนการประชุม 30 นาที
‎และเรียกคณะกรรมการบริหารได้ ‎ในวันเดียวกันครับ
‎การประชุมนั้นเกิดขึ้นในวันนี้
‎และพวกเขาก็แจ้งคุณคิมชานฮง ‎เรื่องการประชุมผู้บริหาร…
‎แล้วนะครับ
‎(เรียกประชุมผู้บริหารราอนด่วน)
‎(วันเวลา: วันนี้ 14:00 น. ‎สถานที่: ห้องประชุมใหญ่บริษัทราอนชั้น 21)
‎(วาระการประชุม: การปลดตำแหน่ง ‎ประธานกรรมการคิมชานฮง)
‎ศาลที่เคารพ เราไม่สามารถยอมรับ ‎วิดีโอนั้นเป็นหลักฐานได้ครับ
‎นอกจากจะไม่ใช่คำให้การที่น่าเชื่อถือ ‎ที่บันทึกโดยหน่วยงานสืบสวนทางการแล้ว
‎เรายังไม่สามารถถามพยาน ‎ที่อยู่ในวิดีโอได้ด้วยซ้ำครับ
‎นั่นเป็นหลักฐานที่จำกัดสิทธิ์ ‎ในการถามค้านของโจทก์ร่วมครับ
‎ศาลที่เคารพครับ
‎ว่ากันทีละเรื่องนะคะ
‎อย่างแรก แม้ว่าทนายจำเลย ‎จะแสดงสิ่งที่น่าตกใจให้ดูก็ตาม
‎แต่ศาลไม่สามารถยอมรับ ‎การเปลี่ยนประธานของราอนได้ในทันทีค่ะ
‎อย่างไรก็ตาม
‎ไม่มีเหตุผลที่จะมองว่าสัญญาการมอบอำนาจ ‎ระหว่างจำเลย
‎กับสำนักงานกฎหมายฮันบาดาเป็นโมฆะ
‎สำหรับตอนนี้เราจะดำเนินการต่อไป ‎โดยมีฮันบาดาเป็นทนายของจำเลยค่ะ
‎ขอให้จำเลยยื่นเรื่องขอแก้ไข ‎ตัวแทนอย่างเป็นทางการ
‎โดยแนบเอกสารชี้แจง ‎เช่น หนังสือรับรองการจดทะเบียนบริษัทค่ะ
‎ศาลที่เคารพครับ
‎อย่างที่สอง
‎ความคับแค้นใจของคุณคิมชานฮง ‎ไม่ใช่ประเด็นในการพิจารณาคดีนี้ค่ะ
‎นั่นคือส่วนที่ควรจะเปิดเผยความจริง
‎ผ่านการสืบสวนของหน่วยสืบสวนนะคะ
‎อย่างสุดท้าย วิดีโอที่ได้ชมเมื่อครู่นี้…
‎ศาลไม่ยอมรับเป็นหลักฐานค่ะ
‎ที่ทนายโจทก์พูดถูกนะคะ
‎ยากที่จะบอกว่าคำให้การนั้นน่าเชื่อถือ ‎ด้วยวิดีโอนั้นแค่อย่างเดียวค่ะ
‎และพยานก็ไม่ได้อยู่ที่นี่
‎ที่โจทก์ชี้ให้เห็นว่า ‎ไม่สามารถถามค้านได้ก็สมเหตุสมผลค่ะ
‎ถ้างั้น ได้โปรดออกหมายเรียกคุณชเวซังฮยอน ‎มาเป็นพยานในการพิจารณาคดีนี้ด้วยครับ
‎ศาลไม่รับคำร้องค่ะ
‎- อะไรนะครับ ‎- ลำพังแค่วิดีโอนั้น
‎ไม่สามารถยืนยันได้ว่า ‎นายชเวซังฮยอนจำเป็นต้องมา
‎สอบสวนเพิ่มค่ะ
‎อาจจะเป็นการแกล้ง ‎แจ้งเบาะแสหลอกๆ ก็ได้นี่คะ
‎ถ้าทนายจำเลย
‎ยืนยันว่านายชเวซังฮยอน ‎จะมาเข้าร่วมการพิจารณาคดี
‎แล้วยื่นเรื่องขอเรียกพยาน
‎ถึงตอนนั้นศาลจะยอมรับค่ะ
‎แต่ศาลไม่มีเหตุผล ‎ที่จะเป็นฝ่ายบังคับให้เขามาก่อนค่ะ
‎ชเวซังฮยอนตอบแล้วเหรอครับ
‎ไม่ใช่ค่ะ
‎เป็นข้อความโฆษณาจากบริษัทโมเดล ‎ชื่อว่ามันจีจัก
‎บอกว่าจะวางขายโมเดลวาฬสีเทาตัวใหม่ค่ะ
‎มีหลายกรณีที่เหาวาฬกับเพรียง
‎ติดหนึบอยู่บนตัวของวาฬสีเทา
‎ฉันอยากรู้ว่าโมเดลจะมีส่วนนั้นไหม
‎คงต้องรีบสั่งจอง…
‎คราวนี้ชเวซังฮยอนใช่ไหม เขาว่าไง
‎"พี่ ผมคงไปให้การไม่ได้ครับ"
‎"หลังจากนี้พี่จะติดต่อผมไม่ได้ด้วย"
‎"ผมต้องไปอเมริกา ‎ตอนนี้อยู่ที่สนามบินครับ"
‎จู่ๆ ก็ไปอเมริกาเนี่ยนะ
‎ออกจะชัดนะ
‎แทซูมีส่งเขาไปน่ะสิ
‎เพื่อขวางไม่ให้ลูกชายมาให้การ
‎สู้ด้วยมติมหาชนกันเถอะค่ะ
‎สู้ด้วยมติมหาชนเหรอครับ
‎หมายความว่าจะปล่อยวิดีโอ ‎ของชเวซังฮยอนให้สื่อเหรอครับ
‎ต่อให้แทซูมียิ่งใหญ่แค่ไหน
‎แต่ถ้าคนเริ่มออกความเห็น ‎ตำรวจก็จะต้องสืบสวนค่ะ
‎แล้วชเวซังฮยอน ‎ก็จะได้หมายเรียกกลับประเทศ
‎อีกเดี๋ยวการพิจารณาแต่งตั้งแทซูมีจะเริ่มแล้วนี่
‎ถ้าอยากให้เรื่องแดง ก็ต้องลงมือตอนนี้แหละ
‎เพราะเราจะมีเวลาปั่นความเห็นคน
‎ระหว่างที่แทซูมีตอบโต้อะไรไม่ได้
‎ฉันจะบอกนักข่าวจองอีรายวันเอง ‎ส่วนทุกคนก็…
‎ไม่ได้นะคะ
‎ทำแบบนั้นไม่ได้ค่ะ
‎ไม่ได้เหรอ
‎ทนายอูยองอู เงียบไปเลยนะครับ ‎กล้าดียังไงมาขัดท่านประธาน…
‎ถ้าเราส่งวิดีโอสารภาพผิดให้สื่อ
‎น้องชเวซังฮยอนก็จะเสียโอกาส ‎ในการเข้ามอบตัวไปตลอดชีวิตค่ะ
‎ที่น้องชเวซังฮยอนมาหาฉัน
‎ก็เพื่อเปิดเผยความผิดของเขา ‎และทำให้อะไรๆ เข้าที่เข้าทางค่ะ
‎เราจะทำให้เขากลายเป็น
‎เด็กคาบช้อนทองมาเกิดที่ถูกตำรวจจับ ‎ระหว่างที่พยายามหนีไปเมืองนอกไม่ได้นะคะ
‎เหมือนกับพวกคนรวยนิสัยเสีย ‎ที่อยู่ในข่าวน่ะค่ะ
‎เราเป็นทนายของชเวซังฮยอนหรือไงครับ
‎ดึงสติได้แล้วครับ
‎เห็นเขาเรียกว่า "พี่" เข้าหน่อย ‎ก็เลยคิดว่าเป็นน้องชายแท้ๆ สิท่า
‎ฉัน…
‎จะลองเกลี้ยกล่อมเองค่ะ
‎เกลี้ยกล่อม
‎ชเวซังฮยอนน่ะเหรอ
‎ไม่ใช่ค่ะ
‎ทนายแทซูมีค่ะ
‎ทนายอูจะเกลี้ยกล่อมแทซูมีได้ไงล่ะครับ
‎ใกล้ถึงการพิจารณาแต่งตั้งอยู่แล้ว ‎เธอจะยอมมาเจอไหมเหอะ
‎เธอจะยอมมาเจอไหมฉันไม่รู้
‎แต่ฉันจะลองดูค่ะ
‎ฉันจะไปพบทนายแทซูมี ‎เพื่อขออนุญาตให้น้องชเวซังฮยอน
‎มาให้การในศาลค่ะ
‎ผมขอทนายอูบ้างนะครับ นั่งลง
‎เอาสิคะ
‎ให้โอกาสแทซูมีกับลูกชายเธอ…
‎สักครั้งก็แล้วกัน
‎อะไรนะครับ
‎ผมจะไปรัฐสภากับทนายอูยองอูครับ
‎เธอจะได้เจอกับทนายแทซูมี
‎เราทราบดีว่าเธอกำลังยุ่ง ‎เพราะใกล้ถึงการพิจารณาแต่งตั้งแล้ว
‎แต่มันเป็นเรื่องด่วนครับ
‎ช่วยบอกแค่ว่าทนายอูยองอูขอพบก็พอครับ
‎แล้วทนายแทซูมีจะยอมมาเจอเอง
‎ผมขอดูสถานการณ์ก่อนแล้วจะบอกให้นะครับ
‎แต่ผู้สมัครกำลังยุ่งมาก ‎ได้โปรดเข้าใจด้วยนะครับ
‎อย่าขอดูก่อนสิครับ
‎ฮัลโหล
‎ฮัลโหล คุณเลขาครับ ฮัลโหล
‎การพิจารณาแต่งตั้งจะเริ่มตอนสิบโมง
‎ถึงทนายแทซูมีจะยอมให้พบ
‎ฉันก็ไม่แน่ใจว่า ‎เราจะเข้าไปทันหรือเปล่าค่ะ
‎ยังไงก็ทันครับ อย่าห่วงไปเลย
‎ขอบคุณนะคะ
‎ที่ช่วยฉัน
‎เมื่อกี้ ตอนที่คุณทนาย
‎กล้าที่จะบอกท่านประธาน
‎ว่าจะเกลี้ยกล่อมทนายแทซูมีเอง
‎ผมก็ตัดสินใจแล้วครับ
‎ว่าผมจะกล้า
‎ที่จะพูดออกมาบ้าง
‎หมายถึง…
‎เรื่องอะไรเหรอคะ
‎ความรู้สึกผมที่มีต่อคุณทนาย
‎มันเหมือนกับรักข้างเดียวที่มีให้แมวครับ
‎รักข้างเดียวที่มีให้แมวเหรอคะ
‎บางครั้งน้องแมว
‎ก็ทำให้เจ้าของรู้สึกเหงา
‎แต่น้องก็ทำให้มีความสุขพอๆ กันครับ
‎เวลาที่กินข้าวเที่ยงกับคุณทนาย
‎แล้วก็ฟังเรื่องวาฬไปพร้อมกัน
‎เวลาที่เราทำตามลิสต์การเดตแปลกๆ ‎ที่คุณทนายคิดมา
‎ไปทีละอย่างๆ
‎เวลาที่ผม
‎จับมือกับคุณทนายในเวลา 57 วิ
‎เวลาที่เราจูบ
‎แล้วฟันชนกัน
‎เวลาที่ผมมองแววตาที่เป็นประกาย
‎ในตอนที่คุณทนายนึกอะไรดีๆ ออก
‎เวลาที่ผมทำให้คุณทนายสงบได้
‎ด้วยการกอดแน่นๆ ‎ในตอนที่คุณรู้สึกไม่ปลอดภัย
‎ผมมีความสุขนะครับ
‎เพราะงั้นเรา…
‎อย่าเลิกกันเลยนะครับ
‎ครับ
‎มาที่ประตูห้านะครับ ผมจะออกไป
‎ได้ครับ
‎คุณทนายลงไปตอนนี้ได้เลยครับ
‎ถ้าไม่ใช่รถของทางราชการ ‎จะจอดในรัฐสภาไม่ได้
‎ผมจะรอแถวๆ นี้นะครับ
‎ค่ะ
‎ที่บอกว่า "รักข้างเดียวที่มีให้แมว"
‎มันไม่เหมาะนะคะ
‎เพราะน้องแมวก็รักเจ้าของเหมือนกัน
‎อ้อ
‎ครับ
‎เพราะงั้นเรา…
‎อย่าเลิกกันเลยนะคะ
‎ผมเรียบเรียงคำตอบใหม่สำหรับลิสต์คำถาม
‎ของส.ส.มินฮโยจินมาให้ครับ
‎ลองดูส่วนที่แก้ไขนะครับ
‎อันนี้ตรวจสอบข้อเท็จจริงหรือยังคะ
‎ครับ ตรงกับข้อมูลที่ได้ยื่นไปแล้ว
‎(ห้องรับรองสำหรับผู้สมัคร ‎รัฐมนตรีกระทรวงยุติธรรม)
‎ช่วยออกไปก่อนได้ไหมคะ
‎ผู้สมัคร การพิจารณาแต่งตั้งใกล้เริ่มแล้ว
‎มีเวลาไม่มากนะครับ
‎ค่ะ ฉันทราบ
‎มีอะไรเหรอคะ
‎คงจะไม่ได้
‎มาหาฉันปุบปับ ‎เพื่อบอกว่าจะไปอเมริกาหรอกใช่ไหม
‎ค่ะ
‎ฉันจะไม่ไปอเมริกาค่ะ
‎ทำไมล่ะ
‎อยู่ที่ฮันบาดาไม่ลำบากเหรอคะ
‎พี่เลี้ยงที่ใจดีด้วยก็ดันมาป่วย ‎รุ่นพี่ทนายก็กลั่นแกล้ง
‎แถมเลิกกับแฟนในที่ทำงานอีก
‎ฉัน…
‎เหมือนวาฬนาร์วาล ‎ที่อยู่ท่ามกลางฝูงวาฬเบลูกาค่ะ
‎วาฬนาร์วาลเหรอคะ
‎น้องมีงาที่เหยียดยาวเป็นเกลียว ‎จากขากรรไกรบน
‎เลยเรียกน้องว่าวาฬเขาเดียว
‎ดูเหมือนกับเขาบนหน้าผาก ‎ของยูนิคอร์นเลยค่ะ
‎นี่พูดเรื่องอะไรกันคะ
‎ฉันเคยเห็นน้องวาฬนาร์วาลหลงทาง
‎ใช้ชีวิตท่ามกลางฝูงวาฬเบลูกาค่ะ
‎ในสารคดีเรื่องหนึ่ง
‎ฉัน…
‎เหมือนน้องวาฬนาร์วาลตัวนั้นค่ะ
‎ฉันใช้ชีวิตอยู่ในทะเลที่ไม่คุ้นเคย ‎ร่วมกับวาฬเบลูกาที่ไม่รู้จัก
‎เพราะทุกคนแตกต่างจากฉัน
‎ก็เลยไม่ง่ายที่จะปรับตัว
‎แล้วก็มีวาฬที่ไม่ชอบฉันเยอะมากค่ะ
‎แต่ฉันไม่เป็นไรหรอกค่ะ
‎เพราะนี่คือชีวิตฉันนี่คะ
‎ชีวิตฉัน…
‎แม้จะแปลกและแตกต่าง
‎แต่ก็มีค่า
‎และงดงามค่ะ
‎ฉันต้องไปแล้วค่ะ
‎ไว้คุยกันต่อคราวหลังนะ
‎ช่วยให้น้องชเวซังฮยอนได้ไปให้การในศาล ‎เกี่ยวกับสิ่งที่เขากระทำเถอะค่ะ
‎สิ่งที่เขากระทำงั้นเหรอ
‎เรื่องที่เขาแฮกราอนแล้วข้อมูลส่วนตัว ‎40,954,173 รายการรั่วไหลน่ะค่ะ
‎น้องชเวซังฮยอน
‎เขาเชื่อว่าทนายแทซูมี
‎คือแม่ที่ดีนะคะ
‎เป็นแม่ที่ดุ
‎พอสมควรและลงโทษเขาอย่างเหมาะสม
‎เวลาที่เขาทำอะไรผิด
‎อย่าหักหลัง…
‎ความเชื่อมั่นของลูก
‎ที่เชื่อว่าแม่ของเขาเป็นคนดีเพียงเพื่อ
‎ประโยชน์ส่วนตัวเลยค่ะ
‎ถ้าทำแบบนั้น ‎น้องชเวซังฮยอนจะมีแผลใจได้
‎แผลนั้น…
‎มันเจ็บปวดมาก
‎และนานกว่าจะหายค่ะ
‎ถึงคุณจะไม่ใช่แม่ที่ดีสำหรับฉัน
‎แต่สำหรับน้องชเวซังฮยอน
‎ได้โปรดเป็นแม่ที่ดีให้เขาเถอะนะคะ
‎ได้เวลาไปแล้วครับ
‎เราจะเริ่มการพิจารณาแต่งตั้งแทซูมี
‎ผู้สมัครรัฐมนตรีกระทรวงยุติธรรมครับ
‎ขอให้ผู้สมัครเดินออกมายังโพเดียม
‎ยกมือขวาขึ้นแล้วอ่านคำปฏิญาณครับ
‎"คำปฏิญาณ"
‎"ข้าพเจ้า ผู้สมัครรับราชการ
‎ขอปฏิญาณว่าจะพูดความจริง
‎ในการพิจารณาแต่งตั้งนี้
‎โดยปราศจากการปิดบังและปรุงแต่งค่ะ"
‎ผู้สมัครรับราชการ แทซูมี
‎เชิญค่ะ
‎รับเครื่องดื่มอะไรไหมคะ
‎ไม่ล่ะครับ
‎เราแค่จะมาแจ้งข้อควรระวัง ‎ในการซักถามพยาน
‎แล้วจะไปทันทีครับ
‎งั้นก็ว่ามาเลยค่ะ
‎(ข้อควรระวังในการซักถามพยาน)
‎ข้อแรก ชเวซังฮยอนเป็นเด็กนักเรียนอยู่ครับ
‎การให้การในศาล ‎อาจทำให้เขาไม่สบายใจ
‎อย่าสร้างบรรยากาศในเชิงข่มขู่
‎หรือถามคำถามที่กระตุ้นอารมณ์
‎เหนือสิ่งอื่นใด
‎ห้ามซักถามเขา ‎เหมือนไต่สวนอาชญากรนะครับ
‎แน่นอนสิคะ
‎เราเองก็มีมารยาทประมาณนั้นอยู่นะคะ
‎ข้อสอง
‎ห้ามถามคำถามใดๆ ‎ที่เกี่ยวข้องกับทนายแทซูมีครับ
‎ต่อให้ชเวซังฮยอนเอ่ยถึงขึ้นมาก่อน
‎ก็ห้ามทนายจากฮันบาดา ‎ถามเกี่ยวกับทนายแทซูมีเพิ่มเติมครับ
‎ข้อสาม การซักถามพยานชเวซังฮยอน
‎ให้ทนายอูยองอูรับหน้าที่นั้นไปครับ
‎- อะไรนะครับ ‎- ถ้าพวกคุณไม่ทำตามแม้แต่ข้อใดข้อหนึ่ง
‎ในสามข้อควรระวังนี้
‎ชเวซังฮยอนก็จะไม่ไปให้การครับ
‎พวกคุณเป็นทนายของชเวซังฮยอน ‎หรือไงครับ
‎หือ
‎มีสิทธิ์อะไรถึงขั้นมาชี้ตัวทนาย ‎ที่จะซักถามพยานครับ
‎เราจะทำตามนั้นค่ะ
‎หือ ท่านประธาน
‎การซักถามพยานชเวซังฮยอน
‎ทนายอูยองอู…
‎จะรับหน้าที่ไปค่ะ
‎เราจะทำตามข้อควรระวังทั้งสามข้อ ‎ไม่ต้องกังวลนะคะ
‎พยาน เชิญออกมาข้างหน้าค่ะ
‎"ข้าพเจ้าขอปฏิญาณว่าจะพูดความจริง
‎โดยปราศจากการปิดบังและปรุงแต่ง
‎หากโกหก
‎ข้าพเจ้ายินยอมรับโทษจากการเบิกความเท็จ"
‎ทนายจำเลย เชิญซักถามพยานได้ค่ะ
‎อูยองอู ลุยเลย
‎"อูยองอู ลุยเลย"
‎สู้…
‎ทำอะไรของนาย
‎พยาน กรุณาแนะนำตัวค่ะ
‎ชเวซังฮยอน
‎อายุ 17 ปี
‎เรียนอยู่ชั้นม.สี่ครับ
‎ตั้งแต่คืนวันที่ 18 มกราคม 2022 จนถึงเช้ามืด
‎ของวันที่ 19 ที่ผ่านมา
‎พยานได้แฮกราอนและล้วงข้อมูลส่วนบุคคล ‎จำนวน 40,954,173 รายการ จริงหรือไม่คะ
‎ครับ
‎ทำไมถึงทำแบบนั้นคะ
‎เพราะพี่ชานฮง
‎ขอร้องให้ผมทำแบบนั้นครับ
‎"พี่ชานฮง" ที่ว่า
‎หมายถึงผู้ก่อตั้งร่วม ‎และอดีตประธานร่วมของราอน
‎คุณคิมชานฮงเหรอคะ
‎ครับ
‎ผมกับพี่ชานฮง
‎เจอกันที่งานแข่งขันป้องกันการแฮก
‎เขาเป็นพี่ชายที่ดีกับผมมาก
‎แต่อยู่มาวันหนึ่ง เขาก็ขอร้องผมแบบนั้น
‎เขาบอกว่าถ้าผมแฮกราอน ‎แล้วทำให้พี่อินชอลตกใจได้
‎พี่อินชอล
‎ก็จะลงเงินจำนวนที่มากขึ้น
‎กับการพัฒนาซอฟต์แวร์ ‎และสร้างระบบรักษาความปลอดภัยครับ
‎พยานจัดการกับข้อมูลส่วนตัว ‎40,954,173 รายการที่รั่วไหล
‎จากการแฮกยังไงคะ
‎ผมเข้ารหัสไว้ทั้งหมด ‎แล้วส่งไปให้พี่ชานฮงครับ
‎พี่เขาขอให้ผมปลดรหัสให้ ‎แต่ผมไม่ได้ปลดให้ครับ
‎พี่เขาจะได้เอาไปขายที่ไหนไม่ได้
‎มีความเป็นไปได้ที่คุณคิมชานฮง ‎จะปลดรหัสเองได้หรือเปล่าคะ
‎ไม่ครับ
‎จากฝีมือพี่เขาเท่าที่ผมรู้
‎เป็นไปได้ยากครับ
‎พยานจะได้รับโทษตามกฎหมายนะคะ
‎เพราะพยานแฮก ‎และขโมยข้อมูลส่วนตัวของผู้ใช้ราอน
‎ทราบความจริงนี้ไหมคะ
‎ครับ
‎ผมทราบครับ
‎ถ้าอย่างนั้นทำไมถึงแสดงเจตจำนงที่จะเปิดเผย
‎ความผิดของตัวเองล่ะคะ
‎เพราะผมทำผิดไงครับ
‎ผมรู้สึกผิดกับพี่อินชอล
‎รวมถึงผู้ใช้ของราอนด้วย
‎ผมขอโทษครับ
‎จบการซักถามค่ะ
‎(ศาล)
‎ทันทีที่การพิจารณาแต่งตั้งเสร็จสิ้นลง
‎ฉันก็ได้ทราบว่าลูกชายฉัน
‎แฮกราอนและปล่อยข้อมูลส่วนตัว ‎ของผู้ใช้ราอนค่ะ
‎ฉันละอายใจค่ะ
‎ฉันไม่รู้ตัวเลยว่าเลี้ยงลูกมาผิดๆ
‎แล้วยังหวังจะเป็นรัฐมนตรีกระทรวงยุติธรรม ‎ที่ทำงานเพื่อประเทศและประชาชน
‎โดยไม่รู้สิ่งที่ลูกได้กระทำลงไปเลย
‎ฉันเฝ้ามองแทซาน ‎สำนักงานกฎหมายที่ฉันสังกัดอยู่
‎ยื่นฟ้องในนามกลุ่มผู้ใช้ของราอนค่ะ
‎ลูกชายฉันกำลังสำนึกผิด ‎ต่ออาชญากรรมที่เขาก่ออย่างสุดซึ้งค่ะ
‎เขาจะให้ความร่วมมือ ‎กับการสืบสวนของตำรวจอย่างซื่อสัตย์
‎และรับโทษตามสมควรค่ะ
‎วันนี้
‎ฉันขอถอยออกมาจาก ‎ตำแหน่งผู้สมัครรัฐมนตรีกระทรวงยุติธรรมค่ะ
‎ฉันจะทบทวนและระวังตัวอย่างถึงที่สุด
‎และแม้ว่าลูกชายฉันจะขาดตกบกพร่อง
‎ฉันจะอุทิศตัวให้กับบทบาทแม่
‎ที่ฉันบกพร่องมาตลอดค่ะ
‎ฉันขออภัย
‎ต่อประชาชนทุกท่าน
‎จากใจจริงค่ะ
‎ครั้งนี้ฉันยอมให้หรอกนะ
‎คุณคิมชานฮง อดีตประธานของราอน ‎ยอมรับขณะที่ตำรวจสืบสวน
‎ว่าได้บงการลูกชาย ‎ของอดีตผู้สมัครรัฐมนตรี แทซูมี
‎ให้ทำการแฮกระบบราอนค่ะ
‎ตำรวจตรวจพบและเข้ายึดข้อมูลส่วนตัว ‎40,954,173 รายการ
‎ที่ถูกเข้ารหัสไว้ ในบ้านของคุณคิมชานฮง
‎และเผยว่าไม่มีหลักฐานแวดล้อม ‎ที่บ่งชี้ว่าคุณคิมชานฮง
‎ปล่อยข้อมูลให้บุคคลภายนอกค่ะ
‎ขณะเดียวกัน การฟ้องร้องเรียกค่าเสียหาย ‎จากราอนโดยกลุ่มผู้ใช้ราอน
‎ศาลแพ่งแห่งศาลแขวงกลางกรุงโซล
‎วินิจฉัยว่า ‎ไม่เกิดความเสียหายทางด้านจิตใจ
‎จากการที่ข้อมูลส่วนตัวรั่วไหล ‎เนื่องจากหน่วยงานสืบสวนเข้ายึดข้อมูลแล้ว
‎ศาลจึงไม่รับคำร้องของโจทก์ค่ะ
‎ศาลไม่รับคำร้องของโจทก์นี่แปลว่า
‎ชนะใช่ไหมครับ
‎ครับ
‎ถ้าเกิดว่าแพ้คดี ทางเราต้องชดใช้ ‎ตั้งสามล้านล้านวอนเลย
‎แต่เราชนะมาได้ เพราะคุณทนายทุกคนครับ
‎ชนแก้ว
‎อุตส่าห์รักษาเงินสามล้านล้านไว้ได้ ‎เพราะงั้นชน
‎- ชน ‎- ชน
‎อ้าว ยินดีต้อนรับครับ
‎ทนายจองมยองซอก
‎พอรู้ว่าคุณจะมา ‎ผมเลยทำโจ๊กหอยเป๋าฮื้อหม้อเบ้อเร่อไว้ให้
‎ตายจริง ขอบพระคุณครับ
‎เช่นกัน
‎คุณดงกือรัน
‎ครับ
‎นั่งตรงนี้สิคะ
‎อ้อ
‎ทานเยอะๆ เลยครับ
‎แหม ขอบคุณครับ
‎จะกินให้อร่อยเลยครับ
‎กินเยอะๆ เลย
‎ผมได้ยินเรื่องคดีราอนแล้วนะครับ
‎ชัยชนะครั้งใหญ่เลยนะ
‎รู้สึกเหมือนไม่กี่วันก่อนสามคนนี้ยังเด๋อๆ ด๋าๆ ‎ปิดไม่มิดว่าเป็นเด็กใหม่อยู่เลย
‎ช่างน่าตื้นตัน…
‎โตขึ้นเยอะเลยนะเรา
‎ขอบคุณค่ะ
‎เพราะคุณทนายเลยครับ
‎ทนายจองมยองซอก ‎จะกลับมาที่ฮันบาดาไหมคะ
‎อือ หือ
‎หือ เอ่อ
‎ไม่รู้สิ
‎หือ
‎ฮะ
‎ช่างเถอะ ผมกำลังคิดอยู่น่ะ
‎คุณสามคนชอบที่ได้ทำงาน
‎- ที่ฮันบาดาเหรอคะ ‎- อะไรนะครับ
‎เอ่อ…
‎โธ่ ถามอะไรแบบนั้นเล่า
‎ผมอยู่ตรงหน้า ก็ต้องบอกว่าชอบอยู่แล้ว
‎คิดว่าจะปฏิเสธได้เหรอ
‎เอ่อ…
‎ฉันชอบค่ะ
‎ต่อให้ไม่ได้อยู่ตรงหน้าทนายจองมยองซอก
‎ฉันก็ชอบค่ะ
‎อ้อ
‎อือ
‎โล่งอกไปนะ
‎ไหนๆ ก็โล่งอกแล้ว ชนแก้ว
‎- โล่งอกเลยเชียว ‎- ชน
‎เฮ้อ โล่งไป
‎- ชน ‎- ชน
‎- อร่อยใช่ไหมครับ ‎- ครับ อร่อยจริงอะไรจริง
‎- อร่อยสุดๆ เลยล่ะสิ ‎- สุดเลิศค่ะ
‎ใครจะเป็นคนจ่ายค่าของอร่อยๆ พวกนี้ครับ
‎เอ่อ…
‎- จองมยองซอก ‎- จองมยองซอก
‎จะกินให้หนำใจเลยค่ะ
‎จะกินให้อร่อยนะครับ
‎(อูยองอูคิมบับ)
‎เอาอูยองอูคิมบับหนึ่งที่ค่ะ
‎ครับผม ครับ
‎เตรียมไว้ให้แล้วครับ
‎หนูว่าหนูต้องเพิ่มความรู้สึกใหม่ ‎บนโปสเตอร์ความรู้สึกของคนแล้วล่ะค่ะ
‎ความรู้สึกใหม่เหรอ
‎อะไรล่ะ
‎หนูไม่แน่ใจว่าสิ่งที่หนูรู้สึก ‎เมื่อเช้านี้คืออะไรกันแน่ค่ะ
‎พอใจก็ไม่ใช่
‎สนุกก็ไม่ใช่
‎สุขใจก็ไม่ใช่
‎งั้นมันคือความรู้สึกอะไรล่ะ
‎นับตั้งแต่วันนี้
‎หนูคือทนายความประจำ ‎แห่งสำนักงานกฎหมายฮันบาดา อูยองอูค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎ตำแหน่งประจำเหรอ
‎หมายความว่ายองอูของพ่อได้ต่อสัญญาเหรอ
‎ค่ะ
‎โอ๊ย ดีชะมัด
‎ว่าแต่ทำไมไม่บอกพ่อให้เร็วกว่านี้
‎หนูกำลังบอกอยู่นี่ไงคะ
‎จ้ะๆ
‎ยองอูของพ่อ
‎น่าภูมิใจสุดๆ
‎จะว่าไป ความรู้สึกของยองอูตอนนี้ ‎ไม่ใช่ความสุขใจเหรอ
‎ในขณะที่พ่อสุขใจขนาดนี้เนี่ย
‎เอ่อ ก็สุขใจนะ
‎แต่หนูว่ามันยังไม่ใช่ทั้งหมดค่ะ
‎งั้นก็ภาคภูมิใจเหรอ
‎เอ่อ ก็ไม่น่าใช่นะคะ
‎- น่าชื่นชมเหรอ ‎- ไม่ใช่ค่ะ
‎- น่ายกย่องเหรอ ‎- ไม่ใช่ค่ะ
‎ลูกสาวพ่อได้เป็นทนายความประจำ ‎ที่สง่าผ่าเผยแห่งฮันบาดา
‎ถึงตายตอนนี้ พ่อก็ไม่เสียใจแล้ว
‎เราเริ่มออกทะเลจากคำตอบ ‎ที่หนูตามหาเรื่อยๆ แล้วนะคะ
‎ดีจัง
‎งั้นหนูไปก่อนนะคะ
‎จ้ะ
‎โตแล้วนะ ลูกสาวพ่อ
‎ย่อ ย่ำย่ำ ย่อ ย่ำย่ำ
‎ย่อ ย่ำย่ำ ย่อ ย่ำ…
‎ย่อ ย่ำย่ำ ย่อ ย่ำย่ำ
‎ย่อ ย่ำ
‎ทนายอูยองอูครับ
‎"ปลื้มใจ"
‎อะไรนะครับ
‎สิ่งที่ฉันรู้สึกเมื่อเช้านี้ก็คือ
‎ความปลื้มใจค่ะ
‎คำบรรยายโดย: รักษ์สุดา ขุนรักษ์